Lav et referat af nedenstående tekst:

Tekst:
Det enorme skib Pioneering Spirit har ligget ud fra Frederikshavn de seneste dage. Her er det i færd med at losse de ben, som Tyra-feltet har stået på i Nordsøen over på prammen Iron Lady, som skal fragte dem ind til Frederikshavn. I følge TV2 Nords oplysninger skal de hugges op hos det amerikanske ophugningsfirma Modern American Recycling Services (M.A.R.S.). Det er dog ikke en oplysning, som amerikanske firmas direktør Kim Thygesen vil bekræfte. - Jeg kender ikke noget til det, lyder det hemmelighedsfuldt fra Kim Thygesen. Pioneering Spirit har tidligere afleveret de to store boreplatforme Tyra Øst og Tyra Nord i Frederikshavn til ophugningsfirmaet M.A.R.S. Koster millioner om dagen at leje Tyrafeltet er i færd med at blive bygget om, og derfor er den gamle olieplatform udtjent og er blevet bugseret ind til Frederikshavn til genindvinding på værftet Modern American Recycling Services. Her har det store nedbrydningsarbejde stået på i flere år, og nu venter der sandsynligvis endnu en vigtig del af Tyra-feltet, som skal hugges op. Det 477 meter lange skib er bygget i Sydkorea. Hvornår opgaven ud fra Frederikshavn er færdig er uvist, men i følge kilder, som TV2 Nord har talt med, så er det en særdeles bekostelig affære at have skibet liggende. Det skulle angiveligt koste mellem 4-5 millioner kroner om dagen at leje det.

Referat:
Det er et ganske imponerende syn, som i disse dage kan ses i Kattegat fra Frederikshavn. Her ligger verdens største skib Pioneering Spirit. Det 477 lange skib skal aflevere fundametet fra Tyra-feltet.